2020 augusztusában meghívót kapott Marco Rossi szövetségi kapitánytól a török és az orosz válogatott elleni Nemzetek Ligája mérkőzésekre készülő magyar válogatott 25 fős keretébe. 2020. szeptember 6-án debütált a válogatottban, a 82. percben Szoboszlai Dominikot váltotta. 2021. június 1-jén Marco Rossi szövetségi kapitány nevezte őt a magyar válogatott Európa-bajnokságra készülő 26 fős keretébe. A kontinenstornán egy mérkőzésen kapott szerepet, a franciák elleni találkozón csereként 15 percet játszott.